"Setswana Puotlaleletso ya Ntlha (FAL)/P2 20 DBE/Ngwanaitseele 2017 NSC KAROLO YA D: POKO Araba dipotso TSOTLHE mo karolong e. POTSO 7: MABOKO A SETSWANA: Morulaganyi – MK Mothoagae Buisa dinopolo tse di latelang, mme morago o arabe dipotso. 7.1 Botlhanka – SF Motlhake 1 Ke go boleletse gangwe le gape, 2 Go lemala ga namane ke go lala le mmayo; 3 Motlhanka o simolotse go botologa 4 Ke tlile go tswa natso go tlhabilwe ka mankokwane. 5 Ke go boleletse gangwe le gape, 6 Motlhanka ga a ntshetswe meno, 7 Wa leka, o a itebala; 8 A tloge a thube kobo segole. 9 Ke go boleletse gangwe le gape, 10 Motlhanka ga a nnele molelo le batho; 11 Motho a tle a intshe maise, 12 Go tlogwe go sekwe mafoko a se na mmui. 13 Ke go boleletse gangwe le gape, 14 Batho ga re lekane re se meno, 15 Ntšwa di gana go robala ntle, 16 Re tlile go solwa lesolo se se mankopa. 17 Ke go boleletse gangwe le gape, 18 Motlhanka motho, ga a kgwelwe mathe; 19 Wa leka, o itshenyetsa didiba; 20 E tla re madiba a ntšhwa, wa ngoalala. 7.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Mmoki o kaya eng ka mafoko 'go tlhaba mankokwane' mo moleng wa 4 go … A rapama. B iketla. C sekama. D itumela. (1) 7.1.2 Ke ka ntlha ya eng mmoki a boaboeletsa mola 'Ke go boleletse gangwe le gape' mo lebokong? (2) 7.1.3 Mmoki o ka ya eng ka mola 14? (2) Kwalololo e ileditswe Phetla"